Diari Oficial de la Generalitat Valenciana


Sumari del DOGV 3543, del 21-07-1999 (1999/6730)

ORDRE de 9 de juliol de 1999, de la Conselleria de Cultura, Educació i Ciència, per la qual es modifica l'import global màxim assignable per al primer quadrimestre del curs escolar 1999/2000 en la convocatòria general d'ajudes econòmiques destinades als centres docents privats autoritzats per a impartir el segon cicle d'Educació Infantil i als centres docents privats concertats autoritzats per a impartir l'Educació Preescolar a la Comunitat Valenciana, per al citat curs escolar.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3543

Data del DOGV
:   21-07-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/6730


Data del document
:   09-07-1999

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

 Descriptors 

:   * ensenyament privat
    * ensenyament gratuït
    * ajuda pública
    * suport econòmic
    * centre d'ensenyament
    * educació preescolar

ORDRE de 9 de juliol de 1999, de la Conselleria de Cultura, Educació i Ciència, per la qual es modifica l'import global màxim assignable per al primer quadrimestre del curs escolar 1999/2000 en la convocatòria general d'ajudes econòmiques destinades als centres docents privats autoritzats per a impartir el segon cicle d'Educació Infantil i als centres docents privats concertats autoritzats per a impartir l'Educació Preescolar a la Comunitat Valenciana, per al citat curs escolar. [1999/X6730]
  
L'Ordre de 26 de març de 1999, de la Conselleria de Cultura, Educació i Ciència (DOGV núm. 3.479, de 22 d'abril) va establir el règim de la convocatòria general d'ajudes econòmiques destinades als centres docents privats autoritzats per a impartir el segon cicle d'Educació Infantil i als centres docents privats concertats autoritzats per a impartir l'Educació Preescolar a la Comunitat Valenciana, per al curs escolar 1999/2000.
  
L'article 2.1 de la citada ordre establia l'import global màxim que podria assignar-se per a estes ajudes per al primer quadrimestre del curs escolar 1999/2000, xifrat en 990.287.601 PTA, dotació financera disponible del total de la línia de subvenció 4.09 de la secció, servei i programa 51.66.035.08 (Ensenyament Primari) del Pressupost de la Generalitat Valenciana per a 1999, la qual dóna també cobertura al pagament de les ajudes per al segon i tercer quadrimestres del curs 1998/99, concedides per Resolució de 23 de juliol de 1998, de la Direcció General de Centres Docents (DOGV núm. 3.322, de 3 de setembre).
  
Una vegada finalitzat el procés de tramitació dels expedients de reintegrament que van ser oberts a determinats centres beneficiaris de la convocatòria del curs 1998/99, hi ha un crèdit de 5.624.326 PTA addicionals, que ja no està afectat al pagament d'ajudes del curs 1998/99 i que, per tant, pot ser incorporat com a ampliació del crèdit inicialment establit per a la convocatòria del curs 1999/2000.
  
Per tot això, i en virtut de les facultats que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Primer
  
Es modifica, ampliant-se en 5.624.326 PTA, l'import global màxim fixat en l'apartat 2.1 de l'Ordre de 26 de març de 1999, de la Conselleria de Cultura, Educació i Ciència, per a subvencionar el primer quadrimestre del curs escolar 1999/2000 en la convocatòria general d'ajudes econòmiques destinades als centres docents privats autoritzats per a impartir el segon cicle d'Educació Infantil i als centres docents privats concertats autoritzats per a impartir l'Educació Preescolar en la Comunitat Valenciana, per al curs escolar 1999/2000.
  
Per tant, l'import global màxim de les ajudes a concedir per al primer quadrimestre del curs escolar 1999/2000 queda establit en 739.118.764 PTA.
  
DISPOSICIONS FINALS
  
Primera
  
La present ordre entrarà en vigor el dia de la data, sense perjudici de la seua posterior publicació en el Diari Oficial de la Generalitat Valenciana.
  
Segona
  
Contra la present ordre, que posa fi a la via administrativa, la persona interessada podrà interposar recurs contenciós administratiu davant el Tribunal Superior de Justícia de la Comunitat Valenciana en el termini de dos mesos o deu dies, si s'opta per seguir el procediment per a la protecció dels drets fonamentals de la persona, comptadors tots dos des de l'endemà de la seua publicació. Tot això, conformement al que disposen els articles10, 14, 46 i 115 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 9 de juliol de 1999
  
El conseller de Cultura, Educació i Ciència,
  
MANUEL TARANCÓN FANDÓS